# António Zambujo

António José Rodeia Zambujo (Beja, 1975eko irailaren 19a) portugaldar musikaria da.

## Biografia eta ibilbidea

António Zambujo Bejan jaio zen, Alentejo Beherean, 1975eko irailaren 19an.
Bere familiaren historia eta jatorria dela eta, txikitatik egon da lotuta Alentejoko kantu tradizionalarekin eta, oro har, musikarekin. 8 urterekin hasi zen Klarinetea ikasten, Alentejo Behereko Kontserbatorioan debuta eginez. Txikitatik ere Fadoari lotutako izenek liluratu zuten, besteak beste, Amália Rodrigues, Alfredo Marceneiro eta João Ferreira-Rosak.
16 urterekin Lisboara joan zen bizitzera, musikan aurrera egiteko. Mário Pacheco portugaldar gitarra- konpositoreak Alfamako Clube do Fado-n jotzera gonbidatu zuen.
Handik gutxira, 2000. urtean, Filipe La Feriak zuzendutako "Amália" musikalaren aktore taldean sartu zen Teatro Politeama-n. Musikal honetan Francisco da Cruzen papera egin zuen, Amáliaren lehen senarrarena.
2002an bere lehen lana ("O Mesmo Fado") argitaratu zuen Ocarina argitaletxeak.
"Fadoko ahots berri onenaren" saria ere irabazi zuen.
2004an Sr. Vinho fado etxean hasi zen abesten. Eta Portugalgo kontzertuez gain, aldizka, Toronto, Paris, Sarajevo edo Zagreb bezalako hirietan aritu zen .
2006an Amália Rodrigues saria jaso zuen "Gizonezko Fado abeslari onenaren" kategorian eta Calouste Gulbenkian Fundazioak Londresko Atlantic Waves Festival-era gonbidatu zuen. Hurrengo urtean "Outro Sentido" kaleratu zuen. Ondoren, "Guia" (2010), "Quinto" (2012), "Lisboa 22:38 - Ao Vivo no Coliseu" (2013), Rua Emenda (2014), "Até Pensei Que Fosse Minha" (Chico Buarqueri omenaldia, 2016), "Do Avesso" (José Afonso Sariaren irabazlea, 2018), "Voz e Violão" (2021) eta "Cidade" (2023) diskoak etorri ziren.
2015eko ekainaren 9an Aníbal Cavaco Silvak (Portugalgo Errepublikako XIX. presidenteak) Henrike Infantearen Ordenako komandante izendatu zuen.
Gaur egun, oso abeslari ezaguna da Brasilen. Herrialde horretako abesti askoren bertsioekin arrakasta izan zuen eta Roberta Sá, Chico Buarque de Holanda, Ney Matogrosso, Ivan Lins eta Zé Renato bezalako abeslari brasildarrekin emanaldiak izan zituen. Galiziako artistekin ere maiz agertzen den abeslaria da, hala nola Uxía edo Xosé Manuel Budiñorekin, baina baita Galizian bizi diren beste herrialde batzuetako artistekin ere. Adibidez, Paulo Silva edo Sérgio Tannus brasildarrekin, edo baita Aline Frazão angolarrarekin ere .
2019an RTP1eko The Voice Portugal programako tutore bihurtu zen. Urte berean, "Sem Palavras" abestia Portugeseko abesti onenaren Latin Grammy sarirako izendatu zuten.

### Bizitza pertsonala

António Zambujok bi seme ditu: Diogo, 1999an jaioa eta João, 2010ean.

## Diskografia

* O mesmo Fado (2002)
* Por meu Cante (2004) CDa
* Outro Sentido (2007) CDa
* Guia (2010) CDa
* Quinto (2012) CDa
* Lisboa 22:38 - Ao Vivo no Coliseu (2013) CDa
* Rua Da Emenda (2014) CD
* Até Pensei que Fosse Minha (2016) (CD), non Chico Buarqueren abestiak interpretatzen dituen
* Do Avesso (2018) CDa
* Voz e Violão (2021) CD
* Cidade (2023) CD

## Erreferentziak

* ↑ Nathing. «António Zambujo - Biografia» www.antoniozambujo.com.
* ↑ António Zambujo – Play – Prémios da Música Portuguesa. .
* ↑ «António Zambujo» Museu do Fado.
* ↑ «António Zambujo – Meloteca» www.meloteca.com.
* ↑ Canelas, Lucinda. (2000-07-20). «É com certeza um musical à portuguesa» PÚBLICO.
* ↑ «Sobre Nós • Sr.Vinho» Sr.Vinho.
* ↑ Prémios Amália – Fundação Amália Rodrigues. .
* ↑ Portugal, Rádio e Televisão de. (2007-09-30). «António Zambujo lança "Outro Sentido"» António Zambujo lança "Outro Sentido".
* ↑ Nathing. «António Zambujo - Discografia» www.antoniozambujo.com.
* ↑ «ENTIDADES NACIONAIS AGRACIADAS COM ORDENS PORTUGUESAS - Página Oficial das Ordens Honoríficas Portuguesas» www.ordens.presidencia.pt.
* ↑ «Veja a lista completa com os vencedores do Grammy Latino 2019» Vagalume novembro de 2019.
* ↑ «Caras | António Zambujo assume ser mais dado às paixões que aos amores» Caras 2012-07-15.
* ↑ António Zambujo - Discos. Universal Music Portugal.
* ↑ Moreira, André. (19 de outubro de 2016). As canções de Chico Buarque chegaram à voz de António Zambujo. Visão.
* ↑ Municipal, São Luiz Teatro. «António Zambujo Voz e Violão» Teatro São Luiz.
* ↑ «A “Cidade” de António Zambujo soube acolher com conforto o Coliseu do Porto» Comunidade Cultura e Arte 2024-02-18.

## Kanpo estekak

* Orrialde ofiziala
* Datuak: Q2385827
* Multimedia: António Zambujo / Q2385827